Nacheme vorsichtige vorsichtige gügsle usem Feischter isch es klar: Es hät doch tatsächlich ufghört schiffe! Mir sind ja sooo glücklich ;D Scho am 10ni am Morge simmer unterwägs uf em Bushwalk. D Ussicht isch unglaublich. So wiit mer gseht, i ¾ Richtige nume Busch und Hügel! Ich glaub mer chönt  monatelang i ei Richtig laufe und wär immer no zmitzt im Busch. S Wätter bliebt au ziemli intressant: 5min. schiffe, 5min. bewölkt, 5min. Sunneschiii. Wie ois die Igeborene verrate händ, chamer da 4 Jahresziite a eim Tag (4-season-in-one-day) erlebe... mer händs gnau prüeft und s isch also wahr.